இந்த நிமிடம் தான் நிஜம், இந்த நிமிடம் என் மது சந்தோஷமாக, நிம்மதியாக இருக்க வேண்டும். அவள் சந்தோஷத்திற்காக நான் என்ன வேண்டுமானாலும் செய்வேன். நாளைக்கே மதுவிற்கு இந்த விஷயம் தெரிய வந்தால் நான் சமாளித்துக்கொள்வேன். என் காதலை அவளுக்கு நான் உணர்த்துவேன். நிச்சயம் மது என்னை புரிந்துக்கொள்வாள். இப்போதைக்கு நான் மதுவின் மனதை சந்தோஷமாக வைத்துக்கொள்வது தான் முக்கியம் என்று ஒரு முடிவிற்கு வந்த பின் தான் அவனுக்கு மனம் நிம்மதி அடைந்தது. குளியலறை கதவைத் திறக்கும் சத்தம் கேட்டதும் சித்தார்த் கண்ணை மூடிக்கொண்டான்.